”Proiectul interzice, începând cu data de 1 iulie 2018, introducerea pe piaţa naţională a pungilor de transport din plastic subţire şi foarte subţire cu mâner. De asemenea, începând cu 1 ianuarie 2019, se interzice comercializarea pungilor de transport din plastic subţire şi foarte subţire cu mâner. Pungile de transport din plastic subţire şi foarte subţire fără mâner nu fac obiectul interzicerii comercializării sau introducerii pe piaţa naţională”, se arată în raportul proiectului de lege.

Proiectul iniţiat de Guvern, care transpune o directivă europeană, a fost votat de senatori cu unanimitate de voturi.

Senatul a fost primă cameră sesizată, forul decizional fiind Camera Deputaţilor.